Το σπίτι είναι πραγματικά υπέροχο και διέθετε όλα όσα χρειαζόμασταν. Ο εσωτερικός χώρος ήταν πεντακάθαρος και διακοσμημένος με εξαιρετικό γούστο και μεράκι. Ενθουσιαστήκαμε από τα χτιστά έπιπλα που διαθέτει (κρεββάτι, μπάνιο και λοιπά σταθερά έπιπλα) και τις πέτρινες λεπτομέρειες στους τοίχους, αφού μας υπενθύμιζαν πως βρισκόμαστε σε ένα παραδοσιακό κυκλαδίτικο σπίτι, βοηθώντας να χαλαρώσουμε και να ξεκουραστούμε. Την εικόνα αυτή ενισχύει εξαιρετικά η τρομερή θέα του σπιτιού, αφού ο ανοιχτός ορίζοντας που προσφέρει, μας έκανε να μην θέλουμε να φύγουμε. Το τεράστιο ξύλινο παράθυρο που βρίσκεται στο υπνοδωμάτιο δίπλα στο κρεβάτι, την ημέρα μας πρόσφερε φως και μια υπέροχη οπτική φυγή στη θέα του σπιτιού, ενώ τη νύχτα ανάβοντας μόνο τον κρυφό φωτισμού του κρεββατιού, απολαύσαμε τα αστέρια και τα φώτα της Χώρας της Νάξου. Το σπίτι βρίσκεται πολύ κοντά στη Χώρα αλλά και στις παραλίες, με αποτέλεσμα να μην κουραστούμε καθόλου στη μετακίνηση μας.
Ο Στράτος και η Άννα Μαρία ήταν οι καλύτεροι οικοδεσπότες, που θα μπορούσαμε να έχουμε. Ήταν παρόντες και διαθέσιμοι σε ότι και αν χρειαστήκαμε, παρέχοντας μας συμβουλές και προτάσεις για τη διαμονή μας (φαγητό, παραλίες, bars κ.α.) με χαμόγελο και θετική διάθεση, που μας έκανε να αισθανούμε οικεία, φιλικά και ζεστά. Βιώσαμε τη γνήσια ναξιώτικη φιλοξενία και σας ευχαριστούμε γι' αυτή την εμπειρία! Εις το επανιδείν, καθώς σίγουρα θα το επιλέξουμε πάλι!